ครม.ศก.แก้ราคาสินค้าแพง
รัฐบาลสั่งพาณิชย์ควบคุมราคา น้ำตาลทราย&nbsp; หลังขายเกินราคาเอิกเกริก ด้านนายกฯ สั่งดูร้านค้าศูนย์ราชการ โขกราคาอาหารเครื่องดื่มเกินจริง จนชาวบ้านเดือดร้อน
30 ส.ค. 2553

รัฐบาลสั่งพาณิชย์ควบคุมราคา น้ำตาลทราย  หลังขายเกินราคาเอิกเกริก ด้านนายกฯ สั่งดูร้านค้าศูนย์ราชการ โขกราคาอาหารเครื่องดื่มเกินจริง จนชาวบ้านเดือดร้อน 
นายธราดล เปี่ยมพงศ์สานต์ รองเลขาธิการนายกรัฐมนตรี  เปิดเผยว่าที่ประชุมคณะกรรมการรัฐมนตรีเศรษฐกิจ  (รศก.) เห้นชอบตากระทรวงพาณิชย์ เสนอเรื่องมาตรการ และแผนการดูแลราคาสินค้าในช่วงเดือนส.ค. - ธ.ค.2553 ว่า จะมีการควบคุมราคาสูงสุด 1 สินค้าได้แก่ น้ำตาลทราย ในพื้นที่กรุงเทพและปริมณฑล อีกทั้งยังควบคุมตามสถานการณ์และภาวะเศรษฐกิจในพื้นที่ 38 จังหวัด และกำหนดราคาขายปลีกและติดราคาป้ายราคาสินค้า 39 รายการ สำหรับสินค้าที่มีผลกระทบมวลชนได้แก่ ไขไก่ เนื้อสุกรชำแหละ น้ำดื่มบรรจุขวด และอาหารปรุงสำเร็จ
ด้าน นายพุทธิพงษ์ ปุณณกันต์ ผู้ช่วย รมว.อุตสาหกรรม   กล่าวว่า นายกรัฐมนตรี ได้มอบหมายให้กระทรวงพาณิชย์ ติดตามราคาสินค้าที่สะท้อนต้นทุนที่แท้จริง หลังได้รับร้องเรียนจากผู้บริโภคที่ได้รับความเดือดร้อนจากราคาสินค้าในบางพื้นที่ เช่น ราคาอาหารและเครื่องที่ศูนย์ราชการ ที่ได้รับร้องมามากว่าขายราคาสูงเกินจริงรวมถึงราคาสินค้าในต่างจัวัดโดยเฉพาะในพื้นที่ที่ประสบภัยน้ำท่วม รวมถึงราคาน้ำตาลทรายในหลายจังหวัดที่มีการขายแพงกว่า 30 - 4 บาทต่อกิโลกรัม จากที่กำหนดให้ขายในราคาไม่เกิน 26 บาทต่อกิโลกรัม 
ทั้งนี้กระทรวงพาณิชย์ได้แจ้งว่า ได้ส่งเจ้าหน้าที่กว่า 500 คนลงพื้นที่เพื่อสำรวจราคาสินค้าทั่วประเทศ เพื่อไปตรวจสอบราคาสินค้าทั้งร้านค้าปลีก และ โมเดริ์นเทรด ซึ่งในชั้นต้นยังไม่มีการกำหนดบทลงโทษกรณีที่ขายสินค้าเกินราคา สำหรับสถานการณ์ทางด้านราคาสินค้า พืชผัก ไข่ไก่ และเนื้อสัตว์ มีแนวโน้มราคาลดลงเนื่องจากอากาสหนาวทีให้ผลผลิตออกสู่ตลาดได้มากขึ้น ขณะที่ราคาของใช้ประจำวันยังทรงตัว เนื่องจากมีผู้ผลิตหลายรายจึงทำให้เกิดการแข่งขันสูง 
นอกจากนี้กระทรวงพาณิชย์ ยังได้รับการจัดสรรงบประมาณจำนวน104 ล้านบาท เพื่อจัดโครงการธงฟ้าเพิ่มเป็น 6,000 แห่งจากที่เคยเสนอไว้ 4,000 แห่ง
แหล่งข่าวจากทำเนียบรัฐบาลกล่าวอีกว่า ที่ประชุม รศก. รับทราบตามที่อธิบดีกรมการค้าภายในเสนอให้รายงานสถานการณ์การเก็บสินค้า โดยให้แจ้งปริมาณและสถานที่เก็บได้แก่ น้ำมันปาล์ม น้ำตาลทราย กระเทียม ปุ๋ยเคมี กาแฟผงสำเร็จ